pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ออมสิน ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสินประมาณการเศรษฐกิจไทยปี 2561 มีโอกาสขยายตัวได้ร้อยละ 4.6 ปรับเพิ่มจากปี 2560 ที่มีโอกาสขยายตัวได้ร้อยละ 4
วันอังคารที่ 2 มกราคม 2561
ออมสิน ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสินประมาณการเศรษฐกิจไทยปี 2561 มีโอกาสขยายตัวได้ร้อยละ 4.6 ปรับเพิ่มจากปี 2560 ที่มีโอกาสขยายตัวได้ร้อยละ 4
ศูนย์วิจัยเศรษฐกิจ ธุรกิจ และเศรษฐกิจฐานราก ธนาคารออมสินได้คาดการณ์เศรษฐกิจไทยปี 2561 มีโอกาสขยายตัวได้ร้อยละ 4.6 ปรับเพิ่มจากปี 2560 ที่มีโอกาสขยายตัวได้ร้อยละ 4 จากแรงส่งของภาคการส่งออกและภาคบริการ ตามจํานวนนักท่องเที่ยวต่างชาติที่คาดว่าจะขยายตัวได้
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ศูนย์วิจัยเศรษฐกิจ ธุรกิจ และเศรษฐกิจฐานราก ธนาคารออมสินได้คาดการณ์เศรษฐกิจไทยปี 2561 มีโอกาสขยายตัวได้ร้อยละ 4.6 ปรับเพิ่มจากปี 2560 ที่มีโอกาสขยายตัวได้ร้อยละ 4 จากแรงส่งของภาคการส่งออกและภาคบริการ ตามจํานวนนักท่องเที่ยวต่างชาติที่คาดว่าจะขยายตัวได้ดีตลอดทั้งปีอีกทั้งยังมีเม็ดเงินจากมาตรการกระตุ้นเศรษฐกิจของภาครัฐ
และรัฐวิสาหกิจเข้าสู่ระบบจํานวนมากเป็นแรงขับเคลื่อนการบริโภคและการลงทุนภายในประเทศให้ขยายตัวอย่างมีนัยสําคัญ โดยมีปัจจัยสนับสนุนดังนี้ (1) เศรษฐกิจและการค้าโลกขยายตัวต่อเนื่อง ตามการขยายตัวของกลุ่มประเทศเศรษฐกิจหลักจากการบริโภคและตลาดแรงงานที่แข็งแกร่ง ส่งผลดีต่อการส่งออกและราคาสินค้าโภคภัณฑ์ (2) การใช้จ่ายและการลงทุนภาครัฐมีแนวโน้มเร่งตัวขึ้นตามความคืบหน้าของการก่อสร้างโครงสร้างพื้นฐานฯ โครงการพัฒนาท้องถิ่นของอปท. โครงการบัตรสวัสดิการแห่งรัฐ และเม็ดเงินกระตุ้นเศรษฐกิจฐานราก ตามโครงการเพิ่มศักยภาพหมู่บ้านและชุมชนเพื่อความเข้มแข็งของเศรษฐกิจฐานรากฯ (3) การลงทุนภาคเอกชนที่มีความชัดเจนมากขึ้นตามการขยายตัวของภาคการส่งออก ความต่อเนื่องของการลงทุนในโครงสร้างพื้นฐานของภาครัฐ และโครงการยกระดับ SMEs (4) ภาคการท่องเที่ยวยังขยายตัวอยู่ในเกณฑ์ดีการกระจายตัวของนักท่องเที่ยวเพิ่มขึ้น โดยเฉพาะนักท่องเที่ยวจากยุโรปและอินเดีย
สําหรับปัจจัยเสี่ยงต่อเศรษฐกิจไทยในปี 2561 ได้แก่ (1) การเคลื่อนย้ายเงินทุนและอัตราแลกเปลี่ยนยังมีแนวโน้มผันผวนจากทิศทางนโยบายเศรษฐกิจและการเงินของประเทศเศรษฐกิจหลัก (2) รายได้ภาคเกษตรมีแนวโน้มชะลอตัว ขณะที่รายได้ของแรงงานภาคอุตสาหกรรมมีแนวโน้มทรงตัว ประกอบกับหนี้ครัวเรือนยังอยู่ในระดับสูง ส่งผลให้กําลังซื้อขยายตัวได้ไม่มากนัก (3) คุณภาพของหนี้ครัวเรือนและธุรกิจ SMEs มีแนวโน้มด้อยลง ส่งผลให้ธนาคารระมัดระวังในการให้สินเชื่อมากขึ้น (4) ความชัดเจนของการเลือกตั้งมีความสําคัญต่อการตัดสินใจลงทุนของภาคเอกชน (5) ความเสี่ยงด้านการเมืองระหว่างประเทศทั้งกรณีวิกฤตคาบสมุทรเกาหลีเหนือและปัญหาตะวันออกกลาง
ด้านเสถียรภาพทางเศรษฐกิจอยู่ในเกณฑ์ดี จากดุลบัญชีเดินสะพัดที่เกินดุลในระดับสูง ซึ่งเป็นผลจากการเกินดุลการค้าและบริการที่ขยายตัวได้ดีต่อเนื่อง รวมถึงการดําเนินนโยบายการเงินแบบผ่อนคลายเอื้อต่อการขยายตัวทางเศรษฐกิจ อย่างไรก็ตามอัตราเงินเฟ้อทั่วไปมีแนวโน้มปรับเพิ่มสูงขึ้นตามทิศทางราคาพลังงานโลก และอัตราแลกเปลี่ยนที่มีแนวโน้มแข็งค่าขึ้น อาจส่งผลต่อเสถียรภาพทางเศรษฐกิจในระยะยาวได้
รัฐบาลไทย-ข่าวทำเนียบรัฐบาล-รมช.มนัญญา สั่งตรง อ.ส.ค. ลดราคานม 25% บรรเทาเกษตรผู้เลี้ยงโคนม [กระทรวงเกษตรและสหกรณ์]
วันศุกร์ที่ 10 เมษายน 2563
รมช.มนัญญา สั่งตรง อ.ส.ค. ลดราคานม 25% บรรเทาเกษตรผู้เลี้ยงโคนม [กระทรวงเกษตรและสหกรณ์]
รมช.มนัญญา สั่งตรง อ.ส.ค. ลดราคานม 25% บรรเทาเกษตรผู้เลี้ยงโคนม
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานการประชุมหาแนวทางมาตรการช่วยเหลือเกษตรกรผู้เลี้ยงโคนม ที่ได้รับผลกระทบจากไวรัส โควิด-19 ณ กรมส่งเสริมสหกรณ์
รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุม ถึงแนวทางมาตราการช่วยเหลือเกษตรกรผู้เลี้ยงโคนม ว่า จากสถานการณ์การแพร่ระบาดไวรัสCovid-19 ส่งผลให้เกษตรกรผู้เลี้ยงโคนมประสบปัญหาจําหน่ายน้ํานมดิบน้อย เนื่องจากผู้ประกอบการแปรรูปลดการรับซื้อตามสภาวะเศรษฐกิจ ประชาชนมีกําลังซื้อสินค้าอุปโภคบริโภคลดลง จึงมีมติที่ประชุมให้ องค์การส่งเสริมกิจการโคนมแห่งประเทศไทย (อ.ส.ค.) นําผลิตภัณฑ์นม ยูเอชที ตราไทย-เดนมาร์ค ขนาด200 มิลลิลิตร ทุกรสชาติจําหน่ายให้กับหน่วยงานราชการทุกจังหวัดในราคาพิเศษ ซึ่งเป็นราคาที่ถูกกว่าราคาในท้องตลาดประมาณร้อยละ 25 โดยแต่ละหน่วยงานสามารถสั่งซื้อได้ตั้งแต่บัดนี้ ไปจนถึงสิ้นเดือนพฤษภาคม 2563
ทั้งนี้ ได้มีการบูรณาการและร่วมกันปฎิบัติโดยมอบหมายปลัดกระทรวงเกษตรฯ ประสานปลัดกระทรวงมหาดไทย เพื่อขอความอนุเคราะห์จัดซื้อผลิตภัณฑ์นมของ อ.ส.ค. เพื่อจัดรวมในชุดยังชีพที่กระทรวงมหาดไทยจะแจกจ่ายแก่ประชาชนผู้กักกันตนทั้งในสถานที่รัฐจัดให้และที่พํานักอยู่บ้าน ซึ่งปลัดกระทรวงมหาดไทยได้ทําหนังสือแจ้งเวียนถึงผู้ว่าราชการจังหวัดทุกจังหวัดและองค์การปกครองส่วนท้องถิ่น (อปท.) ให้สนับสนุนโครงการดังกล่าวแล้ว รวมทั้งจะจําหน่ายราคาพิเศษให้แก่หน่วยราชการต่าง ๆ มูลนิธิ และผู้ประสงค์ซื้อผลิตภัณฑ์นมยูเอชทีไปมอบแก่บุคลากรทางการแพทย์และผู้ที่ได้รับผลกระทบจากสถานการณ์การระบาดของโรคโควิด-19
“โครงการนี้จะช่วยเหลือเกษตรกรผู้เลี้ยงโคนมให้สามารถจําหน่ายผลผลิตได้ตามปกติและยังเป็นการส่งเสริมสุขภาพประชาชนให้ได้บริโภคอาหารที่มีคุณค่าทางโภชนาการสูง ซึ่งนมยูเอชทีเป็นนมที่มีอายุการเก็บรักษานานโดยไม่ต้องแช่เย็น” นางสาวมนัญญา กล่าว
รัฐบาลไทย-ข่าวทำเนียบรัฐบาล-ฟังทางนี้ ผู้ประกันตน 39และ 40 ป่วยจากไวรัสโควิด-19 ประกันสังคมดูแลแน่นอน [กระทรวงแรงงาน]
วันอังคารที่ 24 มีนาคม 2563
ฟังทางนี้ ผู้ประกันตน 39และ 40 ป่วยจากไวรัสโควิด-19 ประกันสังคมดูแลแน่นอน [กระทรวงแรงงาน]
ฟังทางนี้ ผู้ประกันตน 39และ 40 ป่วยจากไวรัสโควิด-19 ประกันสังคมดูแลแน่นอน
นายทศพล กฤตวงศ์วิมาน เลขาธิการสํานักงานประกันสังคม ให้ความชัดเจนกรณีผู้ประกันตน ภาคสมัครใจ มาตรา 39 และ 40 หากเจ็บป่วยจากไวรัสโควิด-19 ประกันสังคมจ่ายสิทธิประโยชน์กรณีเจ็บป่วยแล้วขาดรายได้
นายทศพลฯ เปิดเผยว่าจากวิกฤตการโรคระบาดไวรัสโควิด-19 ส่งผลให้มีผู้ได้รับผลกระทบ จากเหตุการณ์ดังกล่าว โดยเฉพาะแรงงานภาคอิสระตนจึงขอชี้แจงการได้รับสิทธิประโยชน์ของผู้ประกันตนมาตรา 39 และ 40 ดังนี้
ผู้ประกันตนมาตรา 39 หากท่านมีอาการเจ็บป่วยท่านสามารถเข้ารับการรักษาพยาบาลได้ที่โรงพยาบาลตามสิทธิ์ที่ท่านเลือก โดยท่านจะไม่เสียค่าใช้จ่ายใดๆ เว้นแต่เป็นกรณีฉุกเฉินให้เข้าโรงพยาบาลที่ใกล้ที่สุดสํานักงานฯ จะจ่ายค่ารักษาพยาบาลกรณีเจ็บป่วยฉุกเฉินให้ เมื่อแพทย์ตรวจแล้วพบการติดเชื้อโควิด-19 ผู้ประกันตนมาตรา 39 จะได้รับเงินค่าทดแทนการขาดรายได้อันเนื่องมาจากการเจ็บป่วยและต้องหยุดงาน ตามคําสั่งของแพทย์ ในอัตราร้อยละ 50 ของค่าจ้าง (วันละ 80 บาท)
ผู้ประกันตนมาตรา 40 หากท่านมีอาการเจ็บป่วยขอให้ท่านเข้ารักษาโดยใช้สิทธิ์ สปสช.และหากพบว่าท่านป่วยต้องหยุดพัก ท่านจะได้รับค่าทดแทนการขาดรายได้สูงสุดวันละ 300 บาท และได้รับไม่เกิน 90 วัน
ทั้งนี้ ทั้งผู้ประกันตนมาตรา 39 และ 40 นั้น มีสิทธิ์ได้รับเงินค่าทดแทนการขาดรายได้ หากท่านเจ็บป่วย เพื่อบรรเทาความเดือดร้อนในช่วงภาวะวิกฤติเช่นนี้ ทั้งนี้สํานักงานฯ จะเร่งพัฒนาปรับปรุงสิทธิประโยชน์รวมทั้งปรับปรุงการให้บริการให้มีประสิทธิภาพยิ่งขึ้น นายทศพลฯ กล่าวต่อไปว่า ในกรณีมีข้อสงสัยขอให้สอบถามที่ศูนย์ฮอตไลน์เพื่อประสานการใช้สิทธิ์ระหว่างผู้ประกันตนและสถานพยาบาล โทร. 02-956-2513 -4 ในวันเวลาราชการ และเบอร์สายด่วน 1506 ทุกวันตลอด 24 ชั่วโมง
--------------------------------
รัฐบาลไทย-ข่าวทำเนียบรัฐบาล-ผู้ช่วย รมว.กระทรวงดิจิทัลฯ และปลัดกระทรวงดิจิทัลฯ รุกชวนนักธุรกิจจีนร่วมมือพัฒนา-ทดสอบ 5G ในดิจิทัลพาร์คของไทย
วันพุธที่ 8 สิงหาคม 2561
ผู้ช่วย รมว.กระทรวงดิจิทัลฯ และปลัดกระทรวงดิจิทัลฯ รุกชวนนักธุรกิจจีนร่วมมือพัฒนา-ทดสอบ 5G ในดิจิทัลพาร์คของไทย
ผู้ช่วย รมว.กระทรวงดิจิทัลฯ และปลัดกระทรวงดิจิทัลฯ
ดร.พันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นําคณะผู้บริหารสํานักงานส่งเสริมเศรษฐกิจดิจิทัล และบริษัท กสท โทรคมนาคม จํากัด (มหาชน) เข้าเยี่ยมชมการดําเนินงานของสํานักงานใหญ่ หัวเว่ยเทคโนโลยี (Huawei Technologies) ณ เมืองเซินเจิ้น มณฑลกวางตุ้ง สาธารณรัฐประชาชนจีน พร้อมทั้งหารือการพัฒนาความร่วมมือในพื้นที่โครงการระเบียงเขตเศรษฐกิจภาคตะวันออก (EEC) และโครงการ Digital Park Thailand โดยได้หารือกันถึงกรอบความร่วมมือด้านการสนับสนุนและการพัฒนาเทคโนโลยี 5G อาทิ การจัดตั้งกลุ่มพันธมิตรเทคโนโลยี 5G ในประเทศไทย การพัฒนาความรู้ความเข้าใจด้านเทคโนโลยีกับทุกภาคส่วนที่เกี่ยวข้องอย่างบูรณาการ การทดสอบและพัฒนาเทคโนโลยี รวมถึงการทดลองใช้และการจัดสรรพื้นที่เพื่อเป็นสนามทดสอบด้านเทคโนโลยี 5G ตลอดจนแนวนโยบายการสนับสนุนเทคโนโลยีดังกล่าวในส่วนของภาครัฐ นอกจากนั้นยังได้หารือเกี่ยวกับแนวทางการสนับสนุนในการดําเนินการเรื่อง Open Labs อาทิ IoT, Platform เป็นต้น เมื่อวันที่ 7 สิงหาคม 2561
*******************
รัฐบาลไทย-ข่าวทำเนียบรัฐบาล-นายกรัฐมนตรี เป็นเจ้าภาพงานเลี้ยงละศีลอด เดือนรอมฎอน ปี 2561 (ฮ.ศ. 1439)
วันอังคารที่ 22 พฤษภาคม 2561
นายกรัฐมนตรี เป็นเจ้าภาพงานเลี้ยงละศีลอด เดือนรอมฎอน ปี 2561 (ฮ.ศ. 1439)
นายกรัฐมนตรี เป็นเจ้าภาพงานเลี้ยงละศีลอด เดือนรอมฎอน ปี 2561 (ฮ.ศ. 1439) แก่ผู้แทนเอกอัครราชทูตมุสลิมประจําประเทศไทย ผู้นําทางศาสนาอิสลาม และคณะบุคคลสําคัญจากวงการต่าง ๆ ของชุมชนมุสลิมในประเทศไทย
วันนี้ (21 พฤษภาคม 2561) เวลา 19.15 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นเจ้าภาพงานเลี้ยงละศีลอด เดือนรอมฎอน ปี ฮ.ศ. 1439 แก่ผู้แทนเอกอัครราชทูตมุสลิมประจําประเทศไทย ผู้นําทางศาสนาอิสลาม ประกอบด้วยท่านจุฬาราชมนตรี คณะกรรมการกลางอิสลามแห่งประเทศไทย รวมทั้งคณะกรรมการอิสลามประจํากรุงเทพมหานคร ประธานกรรมการอิสลามประจําจังหวัดทั่วประเทศ ตลอดจนคณะบุคคลสําคัญจากวงการต่าง ๆ ของชุมชนมุสลิมในประเทศไทย จํานวนประมาณ 250 คน ทั้งนี้ มีคณะรัฐมนตรีบางส่วนเข้าร่วมงานฯ
โอกาสนี้ เมื่อนายกรัฐมนตรีเดินทางมาถึงตึกสันติไมตรี (หลังนอก) มีการอัญเชิญพระมหาคัมภีร์อัลกุรอาน จากนั้น นายกรัฐมนตรี กล่าวต้อนรับความตอนหนึ่งว่า เดือนรอมฎอนถือเป็นเดือนแห่งความศักดิ์สิทธิ์ประเสริฐสุด ที่พระอัลลอฮ์ได้ประทานพระมหาคัมภีร์อัลกุรอาน ให้พี่น้องมุสลิมได้ศึกษาสิ่งที่พระเป็นเจ้าต้องการให้มนุษย์ได้ยึดถือปฏิบัติในการดําเนินชีวิต และประพฤติตนตามหลักศาสนบัญญัติ เพื่อสร้างคุณงามความดีให้เกิดขึ้นในจิตใจของผู้ปฏิบัติ และสร้างสังคมให้มนุษย์ได้อยู่ร่วมกันด้วยสันติสุข ซึ่งการศึกษาพระคัมภีร์อัลกุรอานจึงถือเป็นการเข้าถึงองค์พระอัลลอฮ์อย่างแท้จริง
ในนามของรัฐบาล นายกรัฐมนตรีได้กล่าวชื่นชมพี่น้องมุสลิมที่ได้ปฏิบัติถือศีลอด ด้วยจิตใจและศรัทธาที่เข้มแข็งมั่นคง ดํารงตนให้อยู่ในหลักศาสนา และขัดเกลาจิตใจให้สะอาดบริสุทธิ์ ปราศจากความโกรธแค้น ความขุ่นข้องหมองใจ ได้ฝึกความอดทน อดกลั้นต่ออุปสรรค และความยากลําบากต่างๆ รวมทั้งฝึกฝนจิตใจให้เป็นผู้มีสติ และมีความหนักแน่น ซึ่งจะบังเกิดผลต่อการสร้างสรรค์สังคมไทยให้มีสันติสุขอย่างยั่งยืนตลอดไป
ต่อจากนั้น ผู้แทนเอกอัครราชทูตมุสลิมประจําประเทศไทย กล่าวแสดงความยินดี และ นายอาศิส พิทักษ์คุมพล จุฬาราชมนตรี กล่าวขอบคุณและขอพร (ดูอา) พร้อมกันนี้ นายกรัฐมนตรีได้มอบของที่ระลึกแก่ท่านจุฬาราชมนตรี พร้อมร่วมรับประทานอาหาร ตามลําดับ เป็นอันเสร็จพิธี
.................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บัญชีกลางสรุปผลการดำเนินงานไตรมาสแรกในระบบ e-GP ประหยัดงบได้กว่า 4 หมื่นล้านบาท
วันอังคารที่ 5 มีนาคม 2562
บัญชีกลางสรุปผลการดําเนินงานไตรมาสแรกในระบบ e-GP ประหยัดงบได้กว่า 4 หมื่นล้านบาท
กรมบัญชีกลางสรุปผลการดําเนินงานในระบบ e-GP ไตรมาสแรกของปีงบประมาณ พ.ศ.2562 สามารถประหยัดงบประมาณได้ 43,180 ล้านบาท โดยเฉพาะวิธีตลาดอิเล็กทรอนิกส์ (e-Market) ประหยัดได้สูงสุด 16.31% และวิธีประกวดราคาอิเล็กทรอนิกส์ (e-Bidding) ประหยัดได้รองลงมาคือ 12.5%
กรมบัญชีกลางสรุปผลการดําเนินงานในระบบ e-GP ไตรมาสแรกของปีงบประมาณ พ.ศ. 2562 สามารถประหยัดงบประมาณได้ 43,180 ล้านบาท โดยเฉพาะวิธีตลาดอิเล็กทรอนิกส์ (e-Market) ประหยัดได้สูงสุด 16.31% และวิธีประกวดราคาอิเล็กทรอนิกส์ (e-Bidding) ประหยัดได้รองลงมาคือ 12.5% พร้อมเร่งสร้างความรู้ความเข้าใจให้ผู้ประกอบการอย่างต่อเนื่อง โดยจัดโครงการฝึกอบรม จํานวน 5 รุ่น โดยไม่มีค่าใช้จ่าย ผู้สนใจสามารถลงทะเบียนได้ที่ www.gprocurement.go.th
นางญาณี แสงศรีจันทร์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า หลังจากที่กรมบัญชีกลางได้นําระบบจัดซื้อจัดจ้างภาครัฐด้วยอิเล็กทรอนิกส์ (e-GP) มาใช้ในการจัดซื้อจัดจ้างกับหน่วยงานต่าง ๆ ของภาครัฐ ทําให้ผู้ประกอบการและบุคคลทั่วไปเข้าถึงข้อมูลได้อย่างรวดเร็วและเท่าเทียม สามารถตรวจสอบได้ทุกขั้นตอน อาทิ ประกาศร่าง TOR/ร่างเอกสารประกวดราคา (e-bidding) ประกาศรายชื่อผู้ชนะการเสนอราคา ประกาศราคากลาง กฎ ระเบียบ ข้อบังคับที่เกี่ยวกับการจัดซื้อจัดจ้างภาครัฐ แผนการจัดซื้อจัดจ้างประจําปี คู่มือต่าง ๆ ที่ใช้ในการปฏิบัติงานด้านผู้ประกอบการ ซึ่งในปีงบประมาณ พ.ศ. 2562 ไตรมาสแรก (ตุลาคม 2561 – มกราคม 2562) มีโครงการจัดซื้อจัดจ้างทั้งหมด จํานวน 1.6 ล้านโครงการ มูลค่ากว่า 9 แสนล้านบาท ซึ่งมีโครงการจัดซื้อจัดจ้างที่ได้ผู้ชนะการประกวดราคาและทําสัญญาแล้ว จํานวน 1.8 ล้านฉบับ ในวงเงินงบประมาณ 497,918 ล้านบาท โดยมีวงเงินที่จัดหาได้ 454,738 ล้านบาท สามารถประหยัดงบประมาณได้ 43,180 ล้านบาท ซึ่งวิธีการจัดซื้อจัดจ้างที่สามารถประหยัดงบประมาณได้มากที่สุดคือวิธี e-Market ประหยัดได้ 16.31% รองลงมาคือวิธี e-Bidding ประหยัดได้ 12.5%
โฆษกกรมบัญชีกลาง กล่าวเพิ่มเติมว่า จากการดําเนินการดังกล่าว ส่งผลให้ผู้ประกอบการสนใจที่จะเข้ามาเป็นผู้ค้ากับภาครัฐมากขึ้น ซึ่งไตรมาสแรกของปีงบประมาณ พ.ศ.2562 มีผู้ประกอบการมาลงทะเบียนใช้งานในระบบ e-GP จํานวน 260,272 ราย กรมบัญชีกลางจึงให้ความสําคัญในการสร้างความรู้ความเข้าใจที่ถูกต้องกับผู้ปฏิบัติงาน โดยได้ดําเนินการจัดโครงการฝึกอบรมบันทึกข้อมูลสินค้าในระบบ Electronic catalog : e-catalog และการเสนอราคาในระบบ e-GP เพื่อเตรียมความพร้อมให้กับผู้ประกอบการที่จําหน่ายสินค้าในระบบ e-catalog (จํานวน 78 สินค้า) ให้มีความรู้ความเข้าใจเกี่ยวกับการบันทึกข้อมูลแค็ตตาล็อกสินค้าในระบบ e-catalog และการเสนอราคาในระบบ e-GP สําหรับวิธี e-market และวิธี e-bidding จํานวน 5 รุ่น โดยไม่มีค่าใช้จ่าย ซึ่งผู้ประกอบการที่สนใจ สามารถลงทะเบียนเข้าร่วมได้ที่ www.gprocurement.go.th เมนู “หลักสูตรอบรม” เมนูย่อย “หลักสูตรฝึกอบรมผู้ค้ากับภาครัฐ” หัวข้อ “แบบตอบรับอบรม e-catalog และการเสนอราคาสําหรับผู้ค้ากับภาครัฐ" โดยจะเริ่มอบรมวันที่ 29 มีนาคม 2562 เป็นวันแรก หากต้องการสอบถามรายละเอียดเพิ่มเติม สามารถโทรศัพท์เข้ามาสอบถามได้ที่ Call Center กรมบัญชีกลาง 02-270-6400 ต่อ 4551 หรือ 4553 ในวันและเวลาราชการ
รัฐบาลไทย-ข่าวทำเนียบรัฐบาล-สอศ. เร่งมอบหน้ากากอนามัยอาชีวะป้องกันไวรัสcovid-19ให้กรมขนส่งทางบก [กระทรวงศึกษาธิการ]
วันพุธที่ 1 เมษายน 2563
สอศ. เร่งมอบหน้ากากอนามัยอาชีวะป้องกันไวรัสcovid-19ให้กรมขนส่งทางบก [กระทรวงศึกษาธิการ]
สอศ. เร่งมอบหน้ากากอนามัยอาชีวะป้องกันไวรัสcovid-19ให้กรมขนส่งทางบก
นายณรงค์ แผ้วพลสง เลขาธิการคณะกรรมการการอาชีวศึกษา เปิดเผยว่า อาชีวะได้ส่งมอบหน้ากากอนามัยให้กับหน่วยงานต่างๆ และประชาชน ตามที่นายณัฏฐพล ทีปสุวรรณ รัฐมนตรีว่าการกระทรวงศึกษาธิการ มอบหมายให้สํานักงานคณะกรรมการการอาชีวศึกษา(สอศ.) ดําเนินการผลิตหน้ากากอนามัย จํานวน 450,000 ชิ้นเพื่อบรรเทาความเดือดร้อนของประชาชนที่ได้รับผลกระทบจากฝุ่นละอองขนาดเล็กและการแพร่ระบาดของเชื้อไวรัสโควิด -19 โดยจะนําไปแจกจ่ายให้แก่ประชาชน และนักเรียน นักศึกษา
ซึ่งในวันนี้ ได้ลงพื้นที่มอบให้กับหน่วยงานที่มีความจําเป็นต้องนําไปใช้ในการทํางาน รวมทั้งสิ้น 8,000 ชิ้น ได้แก่หน่วยงานในสังกัดกรมการขนส่งทางบก โดยมีนายยงยุทธ นาคแดง รองอธิบดีกรมการขนส่งทางบกเป็นผู้แทนรับมอบ เพื่อส่งต่อแก่หน่วยงานในสังกัด รถยนต์สาธารณะทุกประเภทโดนแบ่งเป็นองค์การขนส่งมวลชนกรุงเทพ จํานวน 2,000 ชิ้น บริษัท ขนส่ง จํากัด จํานวน 2,000 ชิ้น และสมาคมแท็กซี่ การสมาคมการค้าเครือข่ายแท็กซี่ไทย สมาคมวิชาชีพผู้ขับขี่รถยนต์สาธารณะแท็กซี่ สมาคมแท็กซี่สาธารณะไทย สมาคมผู้ขับขี่รถจักรยานยนต์รับจ้างแห่งประเทศไทย จํานวน 2,000 ชิ้น
นอกจากนี้สํานักงานคณะกรรมการการอาชีวศึกษา ได้ประสานสถานีวิทยุ จส. 100 (บริษัท แปซิฟิค คอร์เปอร์เรชั่น จํากัด) เพื่อส่งมอบหน้ากากอนามัย จํานวน 2,000 ชิ้น และแจกจ่ายให้กับประชาชนทั่วไปด้วย
ด้านนายสุเทพ แก่งสันเทียะ รองเลขาธิการคณะกรรมการการอาชีวศึกษา กล่าวว่าสําหรับหน้ากากอนามัย ของอาชีวะ คือหน้ากากอนามัยที่ทําจากผ้า ผลิตด้วยผ้าฝ้าย และฝ้ายมัสลิน 3 ชั้นสามารถถอดเปลี่ยนไส้แผ่นกรองที่มีอายุการใช้งานได้มากถึง 2 ปี และพิมพ์ลายโลโก้ “อาชีวะฝีมือชน” ช่วยป้องกันฝุ่นละออง PM 2.5 และ N95 รวมถึงป้องกันการติดเชื้อไวรัส covid-19 ถอดซักทําความสะอาดได้ ทั้งตัวหน้ากากอนามัยและไส้แผ่นกรองด้วยการซักมือแบบเบาๆ และสามารถนํากลับมาใช้ใหม่ได้ ซึ่งอาชีวะได้นําหน้ากากอนามัยจากการผลิตของสถานศึกษา 55 แห่ง ทั่วประเทศ ที่มีการเรียน การสอนสาขาผ้าและเครื่องแต่งกายและประชาชนที่มีจิตอาสา เพื่อนําหน้ากากอนามัยเหล่านี้มาใช้ในสถานศึกษา และบริการแจกจ่ายแก่ผู้มาติดต่อราชการ ทั้งในชุมชน และให้กับหน่วยงานต่างๆ
ทั้งนี้วิทยาลัยสารพัดช่างพระนคร จะเป็นศูนย์กลางรับหน้ากากอนามัยจากสถานศึกษาที่ผลิตแล้ว พร้อมทั้งมีการตรวจสอบคุณภาพก่อนนําไปใช้งาน
รัฐบาลไทย-ข่าวทำเนียบรัฐบาล-วราวุธ ลุยต่อเนื่อง ตรวจติดตามและมอบนโยบายอช.แก่งกระจาน
วันอังคารที่ 7 กรกฎาคม 2563
วราวุธ ลุยต่อเนื่อง ตรวจติดตามและมอบนโยบายอช.แก่งกระจาน
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ตรวจเยี่ยมการปฏิบัติงานของเจ้าหน้าที่ในการคัดกรองนักท่องเที่ยวตามมาตรการป้องกันการแพร่ระบาดของโรคติดเชื้อไวรัสโคโรนา 2019 (Covid-19)
วราวุธ ลุยต่อเนื่อง ตรวจติดตามและมอบนโยบายอช.แก่งกระจาน
วันที่ 6 ก.ค. 63 เวลา 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ตรวจเยี่ยมการปฏิบัติงานของเจ้าหน้าที่ในการคัดกรองนักท่องเที่ยวตามมาตรการป้องกันการแพร่ระบาดของโรคติดเชื้อไวรัสโคโรนา 2019 (Covid-19) รับฟังบรรยายสรุปผลการดําเนินงาน และการสรุปผลแนวทางการผลักดันอุทยานแห่งชาติแก่งกระจานเพื่อขึ้นทะเบียนเป็นมรดกโลก พร้อมมอบนโยบายและแนวทางการดําเนินงานให้กับอุทยานแห่งชาติแก่งกระจาน โดยมี ดร.ยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วม ณ อุทยานแห่งชาติแก่งกระจาน จังหวัดเพชรบุรี
นายวราวุธ ศิลปอาชา กล่าวว่า ประเด็นสําคัญของอุทยานแห่งชาติแก่งกระจาน คือการก้าวสู่มรดกโลกทางธรรมชาติ ซึ่งถือเป็นเรื่องละเอียดอ่อนที่ต้องใสร้างความรับรู้ความเข้าใจให้เกิดการยอมรับกับประชาชนและกลุ่มชาติพันธุ์ในพื้นที่ ส่วนปัญหาเรื่องช้างป่าเข้ามาหากินในชุมชนนั้น ขอให้แก้ไขปัญหาที่ต้นเหตุ โดยศึกษาพฤติกรรมและช่วงเวลาหากินของช้างป่า เพื่อดูแลเฝ้าระวังให้คนกับช้างอยู่ร่วมกันได้ ซึ่งอุทยานแห่งชาติแก่งกระจาน ถือเป็นอุทยานแห่งชาติที่มีสภาพป่าอุดมสมบูรณ์ และมีพื้นที่กว้างใหญ่ที่สุดของประเทศไทย ดังนั้น จึงควรมีการบริหารจัดการที่ดีในการร่วมกันดูแลรักษาและฟื้นฟูผืนป่าที่เป็นแหล่งต้นน้ําที่สําคัญ นอกจากนี้ ได้ให้แนวทางในการบริหารจัดการบ้านพักอุทยานตามหลักอารยสถาปัตย์ เพื่ออํานวยความสะดวกแก่ประชาชนที่มาท่องเที่ยวในอุทยานแห่งชาติต่อไป
นายจตุพร บุรุษพัฒน์ ปกท.ทส. ได้กล่าวเพิ่มเติมเกี่ยวกับการบริหารจัดการอุทยานว่า ขอให้นําการบริหารจัดการแบบสมัยใหม่มาช่วยในการปฏิบัติงาน และขอให้มีการทําแบบสอบถามและแบบประเมินในอุทยานแห่งชาติทุกแห่ง เพื่อรับฟังความคิดเห็นของประชาชนและนํามาปรับปรุงพัฒนาอุทยานแห่งชาติให้ดียิ่งขึ้นในอนาคต
รัฐบาลไทย-ข่าวทำเนียบรัฐบาล-Hitachi พร้อมเป็นหุ้นส่วนทางนวัตกรรม เพื่อมุ่งสู่ไทยแลนด์ 4.0
วันพุธที่ 23 สิงหาคม 2560
Hitachi พร้อมเป็นหุ้นส่วนทางนวัตกรรม เพื่อมุ่งสู่ไทยแลนด์ 4.0
Hitachi พร้อมเป็นหุ้นส่วนทางนวัตกรรม เพื่อมุ่งสู่ไทยแลนด์ 4.0
วันนี้ (23 สิงหาคม 2560) เวลา 07.45 น. นาย Toshiaki Higashihara ประธานและประธานกรรมการบริหารบริษัท Hitachi เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ทําเนียบรัฐบาล สรุปสาระสําคัญของการสนทนา ดังนี้
ประธานและประธานกรรมการบริหารบริษัท Hitachi กล่าวยินดีและขอบคุณรองนายกรัฐมนตรีที่ให้เข้าพบในวันนี้ โดยถือเป็นครั้งที่ 2 ที่ได้พบหลังจากที่ได้พบหารือกันในโอกาสที่รองนายกรัฐมนตรีเยือนญี่ปุ่นเมื่อเดือนมิถุนายน 2560
ทั้งสองฝ่ายได้หารือเกี่ยวกับโอกาสการลงทุนและนโยบายทางด้านเศรษฐกิจ เพื่อการสร้างความยั่งยืนในอนาคต โดยรองนายกรัฐมนตรีกล่าวชื่นชมการพัฒนาเทคโนโลยีด้านต่างๆ ของบริษัท Hitachi โดยเฉพาะอย่างยิ่งการพัฒนาเทคโนโลยี Internet of Things ของบริษัทฯ เพื่อตอบสนองความต้องการปัจจุบัน และแก้ไขปัญหาในสังคมและอุตสาหกรรม สอดคล้องกับแนวทางการพัฒนาเศรษฐกิจและสังคมด้วยเทคโนโลยีขั้นสูงตามนโยบาย Thailand 4.0 ของรัฐบาล
ในโอกาสนี้ รองนายกรัฐมนตรีกล่าวเชิญให้บริษัทฯ เข้ามาร่วมกิจกรรมที่รัฐมนตรี METI ญี่ปุ่น จะนําคณะนักธุรกิจญี่ปุ่นจํานวน 500 คน เดินทางเยือนไทย ระหว่างวันที่ 11-13 กันยายน 2560 ในโอกาสครบรอบ 130 ปี ความสัมพันธ์ทางการทูตไทย – ญี่ปุ่น ซึ่งจะเป็นการเน้นย้ําความสัมพันธ์ด้านเศรษฐกิจที่แน่นแฟ้นของทั้งสองประเทศ โดยคณะนักธุรกิจจะได้เดินทางไปดูพื้นที่ EEC รวมทั้งสร้างเครือข่ายความร่วมมือกับภาคธุรกิจไทย
โดยในตอนท้ายประธานและประธานกรรมการบริหารบริษัท Hitachi กล่าวย้ําถึงความสนใจที่จะเข้ามามีส่วนร่วมในไทยแลนด์ 4.0 และในโครงการเขตเศรษฐกิจพิเศษภาคตะวันออก (EEC)
*************************
รัฐบาลไทย-ข่าวทำเนียบรัฐบาล-นายกรัฐมนตรีเตือนข้าราชการ ไม่นำรถยนต์ส่วนกลางไปใช้เสมือนรถประจำตำแหน่ง มีโทษวินัยร้ายแรงถึงขั้นไล่ออก
วันพฤหัสบดีที่ 10 มกราคม 2562
นายกรัฐมนตรีเตือนข้าราชการ ไม่นํารถยนต์ส่วนกลางไปใช้เสมือนรถประจําตําแหน่ง มีโทษวินัยร้ายแรงถึงขั้นไล่ออก
นายกรัฐมนตรีเตือนข้าราชการ ไม่นํารถยนต์ส่วนกลางไปใช้เสมือนรถประจําตําแหน่ง มีโทษวินัยร้ายแรงถึงขั้นไล่ออก
วันนี้ (8 มกราคม 2562) เวลา 14.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่าที่ประชุมคณะรัฐมนตรีมีมติรับทราบตามที่คณะกรรมการป้องกันและปราบปรามการทุจริต (ป.ป.ช.) เสนอ เรื่อง ข้อสังเกตุของคณะกรรมการ ป.ป.ช. เกี่ยวกับการนํารถยนต์ส่วนกลางไปใช้เสมือนเป็นรถประจําตําแหน่ง ว่าข้าราชการผู้ใดที่มิได้ดํารงตําแหน่งที่มีรถประจําตําแหน่งจะนํารถยนต์ส่วนกลางไปใช้เสมือนรถประจําตําแหน่งมิได้ และผู้ใดกระทําการดังกล่าวให้ถือว่ามีความผิดวินัยร้ายแรง จึงขอเตือนข้าราชการไม่ให้กระทําความผิดดังกล่าว เพราะมีโทษถึงขั้นไล่ออก และให้ออกจากราชการ
----------------------------------------------
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้คณะผู้บริหาร บริษัทตรีเพชรอีซูซุเซลส์ จำกัด เข้าพบ
วันพุธที่ 20 พฤศจิกายน 2562
รัฐมนตรีฯ สุริยะ ให้คณะผู้บริหาร บริษัทตรีเพชรอีซูซุเซลส์ จํากัด เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ กรรมการผู้จัดการ บริษัทตรีเพชรอีซูซุเซลส์ จํากัด  กรรมการรองผู้จัดการ บริษัทตรีเพชรอีซูซุเซลส์ จํากัด และคณะเข้าพบ ณ ห้องประชุม 2 ชั้น 3 อาคารสํานักงานปลัดกระทรวงอุตสาหกรรม
วันที่ 19 พฤศจิกายน 2562 เวลา 14.30 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายโทชิอากิ มาเอคาวะ กรรมการผู้จัดการ บริษัทตรีเพชรอีซูซุเซลส์ จํากัด นางปนัดดา เจณณวาสิน กรรมการรองผู้จัดการ บริษัทตรีเพชรอีซูซุเซลส์ จํากัด และคณะเข้าพบ โดยมี นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นางสาวสุชาดา แทนทรัพย์ โฆษกประจํากระทรวงอุตสาหกรรม นายกฤชนนท์ อัยยปัญญา รองโฆษกประจํากระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม ณ ห้องประชุม 2 ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-“ยุติธรรม” จัดเวทีเพิ่มศักยภาพ “การไกล่เกลี่ยและระงับข้อพิพาทในชุมชน”
วันพุธที่ 31 พฤษภาคม 2560
“ยุติธรรม” จัดเวทีเพิ่มศักยภาพ “การไกล่เกลี่ยและระงับข้อพิพาทในชุมชน”
นายธวัชชัย ไทยเขียว รองปลัดกระทรวงยุติธรรม เป็นวิทยากรร่วมอภิปรายในหัวข้อ “ร่างพ.ร.บ.ส่งเสริมการไกล่เกลี่ยข้อพิพาทในชุมชนและแนวทางการสนับสนุนการดําเนินงานของผู้ไกล่เกลี่ยระงับข้อพิพาทในชุมชน”
เมื่อวันจันทร์ที่ ๒๙ พฤษภาคม ๒๕๖๐ เวลา ๐๙.๐๐ น.
ณ โรงแรมบางกอก กอล์ฟ สปา รีสอร์ท ปทุมธานี
นายธวัชชัย ไทยเขียว รองปลัดกระทรวงยุติธรรม
เป็นวิทยากรร่วมอภิปรายในหัวข้อ
“ร่างพ.ร.บ.ส่งเสริมการไกล่เกลี่ยข้อพิพาทในชุมชน
และแนวทางการสนับสนุนการดําเนินงานของผู้ไกล่เกลี่ยระงับข้อพิพาทในชุมชน”
ร่วมกับนางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
นางนงภรณ์ รุ่งเพ็ชรวงศ์ รองอธิบดีกรมคุ้มครองสิทธิและเสรีภาพ และผู้แทนภาคประชาชน
ซึ่งจัดขึ้นภายใต้โครงการพัฒนาศักยภาพกลไกการขับเคลื่อนการไกล่เกลี่ยและระงับข้อพิพาทในชุมชน
โดยมีวัตถุประสงค์เพื่อส่งเสริมและสนับสนุนให้เครือข่ายภาคประชาชนและทุกภาคส่วน
ได้มีส่วนร่วมในการลดความเหลื่อมล้ําของประชาชนในชุมชน
เพื่อให้สามารถเข้าถึงกระบวนการยุติธรรมได้อย่างทั่วถึง และเป็นธรรมมากยิ่งขึ้น
โดยใช้กลไกการระงับข้อพิพาทของคนในชุมชน เพื่อจัดการความขัดแย้งอย่างสันติวิธี